
           REPUBLIKA HRVATSKA

SPLITSKO-DALMATINSKA ŽUPANIJA


       GRAD TRILJ 
               GRADSKO VIJEĆE                             

KLASA: 
URBROJ: 
Trilj _______________ 2026.        


Na temelju članka 2. stavka 7. Zakona o zakupu i kupoprodaji poslovnoga prostora („Narodne novine“ br. 125/11., 64/15., 112/18. i 123/24.) i članka 32.  Statuta Grada Trilja („Službeni glasnik Grada Trilja“ br. 03/09, 01/19, 02/18, 01/21, 05/23, 09/23 i 07/25) Gradsko vijeće Grada Trilja na __. sjednici održanoj dana ____________ 2026. godine donijelo je sljedeću
ODLUKU
O KRITERIJIMA ZA ODREĐIVANJE VISINE ZAKUPNINE 
ZA POSLOVNE PROSTORE U VLASNIŠTVU GRADA TRILJA 
Članak 1.


Ovom Odlukom uređuju se kriteriji za određivanje visine zakupnine za poslovne prostore u vlasništvu Grada Trilja (u daljnjem tekstu: Grad), ovisno o djelatnosti koja će se u poslovnom prostoru obavljati.

Članak 2.

Izrazi koji se koriste u ovoj Odluci, a imaju rodno značenje odnose se jednako na muški i ženski rod.

Članak 3.


Početni iznos mjesečne zakupnine za poslovni prostor određuje se prema sljedećim kriterijima:

- korisnoj površini poslovnog prostora

- području (zoni) u kojem se poslovni prostor nalazi

- djelatnosti koja se u poslovnom prostoru obavlja.

Članak 4.


Početni iznos mjesečne zakupnine određuje se primjenom kriterija iz članka 3. ove Odluke.
Članak 5.

Radi određivanja jediničnog iznosa zakupnine po m2, za poslovne prostore u vlasništvu Grada na području grada Trilja, utvrđuju se 2 zone:

	ZONA
	ULICE I MJESTA

	1.
	Naselja Trilj, Košute, Vedrine i Čaporice. 

	2.
	Cijelo područje grada osim područja koje pripada Zoni 1.


Članak 6.

Djelatnost koja će se obavljati u poslovnom prostoru koji se daje u zakup određuje Gradonačelnik prilikom davanja u zakup.
Članak 7.

Djelatnost koja se obavlja u poslovnom prostoru određuje se, u pravilu, sukladno nomenklaturi iz nacionalne klasifikacije djelatnosti.

Članak 8.

Za određivanje zakupnine utvrđuju se 3 grupe djelatnosti.

Djelatnost koja nije navedena niti u jednoj grupi djelatnosti, razvrstat će se u onu grupu djelatnosti kojoj je po prirodi posla najsrodnija.

Članak 9.

Radi određivanja početnog iznosa visine mjesečne zakupnine po m2, a u svezi djelatnosti koja se u poslovnom prostoru pretežito obavlja, određuju se grupe djelatnosti:

Skupina A:

· djelatnosti pripreme i usluživanja hrane i pića,

· caffe barovi, noćni barovi, noćni klubovi, disco barovi i disco clubovi

· trgovina na malo

· financijske uslužne djelatnosti i novčarsko posredovanje

· putničke agencije, organizatori putovanja (turoperatori) i ostale rezervacijske usluge te djelatnosti povezane s njima

· mjenjački poslovi

· lutrijske igre

Skupina B:

· fotografske djelatnosti,

· prevoditeljske djelatnosti i usluge tumača

· fotokopiranje, priprema dokumenata i ostale specijalizirane uredske pomoćne djelatnosti

· proizvodnja nakita, imitacije nakita (bižuterije) i srodnih proizvoda

· djelatnost elektroničkih komunikacijskih mreža i usluga

· frizerski saloni i saloni za uljepšavanje

· djelatnosti za njegu i održavanje tijela

· pranje i kemijsko čišćenje tekstila i krznenih proizvoda

· uredske administrativne i pomoćne djelatnosti

· skladištenje robe

Skupina C:

· popravak predmeta za osobnu uporabu i  kućanstvo

· popravak obuće i proizvoda od kože

· popravak satova i nakita

· popravak ostalih predmeta za osobnu uporabu i kućanstvo

· proizvodnja tekstila i dovršavanje tekstila

· održavanje i popravak motornih vozila

· obrada i prevlačenje metala; strojna obrada metala

· poštanske i kurirske djelatnosti

· djelatnosti medicinske i stomatološke prakse

· ostale djelatnosti zdravstvene zaštite

· djelatnosti ustanova za njegu

· obrazovanje

· visoko obrazovanje

· ljekarne

· državna i ostala javna uprava

Članak 10.

Početni iznos visine mjesečne zakupnine po m2, ovisno o zoni u kojoj se poslovni prostor nalazi i djelatnosti koja se u njemu obavlja, određuje se kako slijedi:

POSLOVNI PROSTOR

	DJELATNOST
	ZONA

	
	1.
	2.

	A
	10,00 eura
	5,00 eura

	B
	7,00 eura
	3,50 eura

	C
	5,00 eura
	2,50 eura


Za poslovne prostore u PUC-u Trilj čije se korištenje naplaćuje po satu vrijede sljedeći iznosi: 

Korištenje prostora za sastanke/konferencijske-prezentacijske dvorane

1-3 sata
sat
         50,00 EUR
4-7 sati
sat
         40,00 EUR 
8-24 sata
1 dan
         300,00 EUR 
Coworking prostor – 3 eura po satu  
            Za garaže i garažna mjesta početni iznos visine mjesečne zakupnine određuje se po procijenjenoj vrijednosti koju određuje sudski vještak, procjenitelj prema propisima kojima se određuje procjena vrijednosti nekretnina. 


Članak 11.
Početni iznos mjesečne zakupnine može se umanjiti kada se i nakon ponovljenog javnog natječaja nije sklopio ugovor o zakupu.


U slučaju iz stavka 1. ovog članka početni iznos zakupnine umanjit će se za 30%.
Članak 12.

           Stupanjem na snagu ove Odluke prestaje važiti Pravilnik o uvjetima korištenja Poslovno-uslužnog centra 3LJ („Službeni glasnik Grada Trilja“ br. 08/21)

Članak 12.

Ova Odluka stupa na snagu osmi dan od dana objave u „Službenom glasniku Grada Trilja“.

      PREDSJEDNIK 
                       GRADSKOG VIJEĆA
                                                                                                     Mirko Odrljin, mag. ing.el.
